CELEX: 
Language: bg
Date: 2021-04-26 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на Делегиран регламент (ЕС) 2019/624 по отношение на сертифицирането в случай на клане в стопанството на произход

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               В Регламент (ЕС) 2017/625 на Европейския парламент и на Съвета
                  1
                се определят правила за извършване на официален контрол и други дейности по контрол от компетентните органи на държавите членки.
            
            
               Делегиран регламент (ЕС) 2019/624 на Комисията
                  2
                допълва Регламент (ЕС) 2017/625 като определя правила за специалния официален контрол, като например за предкланичния преглед.
            
            
               Неотдавнашно изменение на Регламент (ЕО) № 853/2004 на Европейския парламент и на Съвета
                  3
                позволява при определени условия клането на домашни говеда и свине и домашни еднокопитни животни в стопанството на произход. Това изменение трябва да бъде придружено от изменение на Регламент (ЕС) 2019/624, за да се гарантира, че тези животни се придружават от сертификат с резултата от предкланичния преглед.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Предложеното изменение е необходимо поради изменение на Регламент (ЕО) № 853/2004. То беше обсъдено на няколко заседания на съответната експертна група, представляваща компетентните органи на всички държави членки, и получи широка подкрепа от тези експерти. 
            
            
               Освен това в рамките на Консултативната група по хранителната верига и здравето на животните и растенията бяха проведени консултации с организациите на заинтересованите страни от частния сектор.
            
            
               Преди да приеме настоящия делегиран регламент, Комисията проведе обществени консултации по открит и прозрачен начин в съответствие с процедурите, установени в Междуинституционалното споразумение за по-добро законотворчество
                  4
               .
            
            
               Становищата, получени в контекста на посочените по-горе консултации, бяха взети предвид при изготвянето на настоящия делегиран регламент.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Делегиран регламент (ЕС) 2019/624 на Комисията и неговите изменения са приети в съответствие с член 18, параграф 7 от Регламент (ЕС) 2017/625, като и двата регламента започнаха да се прилагат от 14 декември 2019 г.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 26.4.2021 година
            
            
               за изменение на Делегиран регламент (ЕС) 2019/624 по отношение на сертифицирането в случай на клане в стопанството на произход
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол)
                  5
               , и по-специално член 18, параграф 7, буква г) от него,
            
         
         
            
               като има предвид, че:
            
            
               (1)С Регламент (ЕС) 2017/625 се определят правила за официалния контрол и другите официални дейности, осъществявани от компетентните органи на държавите членки, за да се провери спазването на правилата за прилагане на законодателството на Съюза в областта на храните и на безопасността на храните на всички етапи от производството, преработката и разпространението. Официалният контрол включва предкланичен преглед на животните, предназначени за клане. 
            
            
               (2)В Делегиран регламент (ЕС) 2019/624 на Комисията
                  6
                се определят критериите и условията за определяне на това кога предкланичните прегледи могат да се извършват в стопанството на произход.
            
            
               (3)С Делегиран регламент (ЕС) [C(2021)199]
                  7
                на Комисията за изменение на Регламент (ЕО) № 853/2004 на Европейския парламент и на Съвета
                  8
                се позволява  клането на домашни говеда и свине и домашни еднокопитни животни в стопанството на произход при определени условия. Тези условия включват животните да бъдат подложени на предкланичен преглед преди клането и резултатът от този преглед да бъде удостоверен в официален сертификат, придружаващ кланичните трупове на закланите животни до одобрена кланица, в съответствие с член 6 от Делегиран регламент (ЕС) 2019/624. 
            
            
               (4)Обхватът на член 6 от Делегиран регламент (ЕС) 2019/624 следва да бъде разширен, така че да обхване и домашните говеда и свине, както и домашните еднокопитни животни, за да се гарантира, че в случай на клане в стопанството на произход, безопасността на месото не е застрашена.
            
            
               (5)Поради това Делегиран регламент (ЕС) 2019/624 следва да бъде съответно изменен,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Член 6 от Делегиран регламент (ЕС) 2019/624 се изменя, както следва:
            
            
               (1)Параграф 1 се заменя със следното:
            
            
               „1. Компетентните органи прилагат специалните критерии и условия, определени в настоящия член, когато това е от значение за домашни птици и дивеч, отглеждан в стопанства, домашни говеда и свине и домашни еднокопитни животни.“
            
            
               (2)Параграф 3 се заменя със следното:
            
            
               „3. За домашни говеда и свине, домашни еднокопитни животни и дивеч, отглеждан в стопанства, заклани в стопанството на произход в съответствие с раздел I, глава VIa или раздел III, точка 3 от приложение III към Регламент (ЕО) № 853/2004, официалният сертификат, попълнен в съответствие с образеца на официален сертификат, установен в глава 3 от приложение IV към Регламент за изпълнение (ЕС) 2020/2235 на Комисията*, придружава животните до кланицата или се изпраща предварително в какъвто и да е формат вместо сертификата, посочен в член 5, параграф 2, буква е) от настоящия регламент.
            
            
               * Регламент за изпълнение (ЕС) 2020/2235 на Комисията от 16 декември 2020 г. за определяне на правила за прилагането на регламенти (ЕС) 2016/429 и 2017/625 на Европейския парламент и на Съвета по отношение на образците на ветеринарни здравни сертификати, образците на официални сертификати и образците на ветеринарни здравни/официални сертификати за въвеждане в Съюза и за движение в рамките на Съюза на пратки с определени категории животни и стоки и по отношение на официалното сертифициране във връзка с тези сертификати и за отмяна на Регламент (ЕО) № 599/2004, регламенти за изпълнение (ЕС) № 636/2014 и (ЕС) 2019/628, директива 98/68/ЕО и решения 2000/572/ЕО, 2003/779/ЕО и 2007/240/ЕО (ОВ L 442, 30.12.2020 г., стр. 1).“
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 26.4.2021 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
               
            
         
         
            
                  
                     (1)
                  
                        Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 95, 7.4.2017 г., стр. 1).
               
               
                  
                     (2)
                  
                        Делегиран регламент (ЕС) 2019/624 на Комисията от 8 февруари 2019 г. относно специалните правила за извършването на официален контрол върху производството на месо и за районите за производство и за повторно полагане на живи двучерупчести мекотели в съответствие с Регламент (ЕС) 2017/625 на Европейския парламент и на Съвета (ОВ L 131, 17.5.2019 г., стр. 1).
               
               
                  
                     (3)
                  
                        Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
               
               
                  
                     (4)
                  
                        ОВ L 123, 12.5.2016 г., стр. 1.
               
               
                  
                     (5)
                  
                        ОВ L 95, 7.4.2017 г., стр. 1.
               
               
                  
                     (6)
                  
                        Делегиран регламент (ЕС) 2019/624 на Комисията от 8 февруари 2019 г. относно специалните правила за извършването на официален контрол върху производството на месо и за районите за производство и за повторно полагане на живи двучерупчести мекотели в съответствие с Регламент (ЕС) 2017/625 на Европейския парламент и на Съвета (ОВ L 131, 17.5.2019 г., стр. 1).
               
               
                  
                     (7)
                  
                        Делегиран регламент (ЕС)... [C(2021)199] на Комисията за изменение на приложение III към Регламент (ЕО) № 853/2004 на Европейския парламент и на Съвета относно специфични хигиенни изисквания за храните от животински произход (ОВ L...)
               
               
                  
                     (8)
                  
                        Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).